CELEX: 62010CN0220
Language: et
Date: 2010-05-06 00:00:00
Title: Kohtuasi C-220/10: 6. mail 2010 esitatud hagi — Euroopa Komisjon versus Portugali Vabariik

31.7.2010   
            
            
               ET
            
            
               Euroopa Liidu Teataja
            
            
               C 209/14
            
         6. mail 2010 esitatud hagi — Euroopa Komisjon versus Portugali Vabariik
   (Kohtuasi C-220/10)
   ()
   2010/C 209/22
   Kohtumenetluse keel: portugali
   
      Pooled
   
   
      Hageja: Euroopa Komisjon (esindajad: P. Guerra e Andrade ja S. Pardo Quintillán)
   
      Kostja: Portugali Vabariik
   
      Hageja nõuded
   
   
               —
            
            
               tuvastada, et Portugali Vabariik
            
         
               —
            
            
               on rikkunud kohustusi, mis tulenevad direktiivi 91/271/EMÜ (1) II lisast koostoimes sama direktiivi artikli 6 lõikega 1, jättes vähem tundlike aladena kindlaks määramata kõik Madeira saare ja Porto Santo saare rannikuveed, kohaldamata viidatud II lisas sätestatud kriteeriume, ja eelkõige jättes läbi viimata põhjalikud uurimused, mis näitaksid, et vastav reovesi ei kahjusta keskkonda;
            
         
               —
            
            
               on rikkunud direktiivi 91/271/EMÜ artikli 6 lõiget 2, puhastades suurema kui 10 000 inimekvivalendiga linnastute nagu Funchali ja Câmara de Lobose linnastud reovett, mida juhitakse Madeira saare rannikuvette, vähem põhjalikult, kui on ette nähtud direktiivi artiklis 4, jättes läbi viimata põhjalikud uurimused, mis näitaksid, et vastav reovesi ei kahjusta keskkonda;
            
         
               —
            
            
               on rikkunud direktiivi 91/271/EMÜ artikleid 3 ja 5, jättes tagamata, et Albufeira/Armação de Pêra linnastul oleks asulareovee kogumissüsteemid vastavalt artiklis 3 sätestatule ja et vastavalt direktiivi artiklis 5 sätestatule läbiks nimetatud reovesi põhjalikuma puhastuse, kui on ette nähtud artiklis 4;
            
         
               —
            
            
               on rikkunud direktiivi 91/271/EMÜ artiklit 5, jättes tagamata, et Beja linnastu reovesi läbiks vastavalt direktiivi artiklis 5 sätestatule põhjalikuma puhastuse, kui on ette nähtud artiklis 4;
            
         
               —
            
            
               on rikkunud direktiivi 91/271/EMÜ artiklit 5, jättes tagamata, et Chavesi linnastu reovesi läbiks vastavalt direktiivi artiklis 5 sätestatule põhjalikuma puhastuse, kui on ette nähtud artiklis 4;
            
         
               —
            
            
               on rikkunud direktiivi 91/271/EMÜ artikleid 3 ja 5, jättes tagamata, et Tejo jõe suudmeala viiel linnastul — st Barreiro/Moita, Fernão Ferro, Montijo, Quinta do Conde ja Seixali linnastul — oleks asulareovee kogumissüsteemid vastavalt artiklis 3 sätestatule, ja jättes tagamata, et kuue linnastu, mille reovesi juhitakse Tejo suudmeala vasakule kaldale — st Barreiro/Moita, Corroios/Quinta da Bomba, Fernão Ferro, Montijo, Quinta do Conde ja Seixali linnastu — reovesi läbiks vastavalt direktiivi artiklis 5 sätestatule põhjalikuma puhastuse, kui on ette nähtud artiklis 4;
            
         
               —
            
            
               on rikkunud direktiivi 91/271/EMÜ artiklit 5, jättes tagamata, et Elvase linnastu reovesi läbiks vastavalt direktiivi artiklis 5 sätestatule põhjalikuma puhastuse, kui on ette nähtud artiklis 4;
            
         
               —
            
            
               on rikkunud direktiivi 91/271/EMÜ artiklit 5, jättes tagamata, et Tavira linnastu reovesi läbiks vastavalt direktiivi artiklis 5 sätestatule põhjalikuma puhastuse, kui on ette nähtud artiklis 4;
            
         
               —
            
            
               on rikkunud direktiivi 91/271/EMÜ artikleid 3 ja 5, jättes tagamata, et Viseu linnastul oleks asulareovee kogumissüsteemid vastavalt artiklis 3 sätestatule ja et vastavalt direktiivi artiklis 5 sätestatule läbiks nimetatud reovesi põhjalikuma puhastuse, kui on ette nähtud artiklis 4;
            
         
               —
            
            
               mõista kohtukulud välja Portugali Vabariigilt.
            
         
      Väited ja peamised argumendid
   
   On mitu linnastut, mis ei järgi direktiivi sätteid: seitse neist rikuvad artiklist 3 tulenevaid kohustusi ja ülejäänud kaksteist rikuvad kohustusi, mis tulenevad artiklist 5.
   Mõned kõnealused linnastud ei puhasta oma reovett mitte mingil kujul.
   
      Tundlike piirkondade asulareovee osas nõuab direktiiv reovee põhjalikumat puhastamist kui muude piirkondade reovee osas.
   II lisa punkti B kohaselt võib mereveekogu või -ala määrata vähem tundlikuks alaks, kui sellesse juhitav heitvesi ei kahjusta keskkonda selle ala morfoloogia, hüdroloogia või seal valitsevate hüdrauliliste tingimuste tõttu
   Direktiivi artikli 6 lõige 2 sätestab, millistel tingimustel võib vähem tundlikesse piirkondadesse juhitud asulareovett puhastada vähem põhjalikult. See säte näeb eelkõige ette, et asulareovett, mida juhitakse 10 000 kuni 150 000 inimekvivalendiga linnastutest rannikuvetesse, tohib puhastada vähem põhjalikult üksnes juhul, kui põhjalikud uurimused näitavad, et see reovesi ei kahjusta keskkonda ja kui komisjonile on edastatud kõnealuste uurimuste kohta kogu asjakohane teave.
   
      (1)  Nõukogu 21. mai 1991. aasta direktiiv 91/271/EMÜ asulareovee puhastamise kohta (EÜT L 135, lk 40; ELT eriväljaanne 15/02, lk 26).